5.7.2001 De Europæiske Fællesskabers Tidende L 182/15 KOMMISSIONENS FORORDNING (EF) Nr. 1354/2001 af 4. juli 2001 om ændring af Rådets forordning (EF) nr. 467/2001 for så vidt angår personer og enheder, der er omfattet af indefrysningen af midler, samt organisationer og organer, der er undtaget fra flyvefor- buddet, med hensyn til Taliban i Afghanistan KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 467/2001 af 6. marts 2001 om forbud mod udførsel af visse varer og tjeneste- ydelser til Afghanistan, om styrkelse af flyveforbuddet og om udvidelse af indefrysningen af midler og andre økonomiske ressourcer over for Taliban i Afghanistan og om ophævelse af forordning (EF) nr. 337/2000 (!), særlig artikel 10, stk. 1, andet led, og ud fra følgende betragtninger: (1) — Bilag I til forordning (EF) nr. 467/2001 indeholder en liste over personer, enheder og organer, der er omfattet af indefrysningen af midler i henhold til forordningen. Bilag VI indeholder en liste over organisationer og organer, der er undtaget fra flyveforbuddet i henhold til forordningen. (2) — Taliban-sanktionskomitéen har udarbejdet en ny konso- lideret og omstruktureret liste over personer og enheder, hvis midler bør indefryses. (3) — For at gøre det muligt for banker og finansielle instituti- oner at anvende de økonomiske sanktioner effektivt bør den af Taliban-sanktionskomitéen udarbejdede liste suppleres med en alfabetisk liste over de berørte personer og enheder. (4) — Taliban-sanktionskomitéen har også udarbejdet en liste over humanitære organisationer, der skal føjes til den eksisterende liste over organisationer, der er undtaget fra flyveforbuddet. (5) — Bilag I og VI til forordning (EF) nr. 467/2001 bør derfor ændres tilsvarende. (6) — For at sikre, at de i denne forordning fastsatte foranstalt- ninger er effektive, bør forordningen træde i kraft som en hasteforanstaltning — UDSTEDT FØLGENDE FORORDNING: Artikel 1 I forordning (EF) nr. 467/2001 foretages følgende ændringer: 1) Bilag I ændres som angivet i bilag I til nærværende forord- ning. 2) Bilag VI affattes som angivet i bilag II til nærværende forordning. Artikel 2 Denne forordning træder i kraft dagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 4. juli 2001. () EFT L 67 af 9.3.2001, s. 1. På Kommissionens vegne Christopher PATTEN Medlem af Kommissionen